মাধবপুর প্রতিনিধি ॥ মাধবপুর উপজেলার ১৪৬টি প্রাথমিক বিদ্যালয়ের ৩ হাজার ৫’শ ২৮টি টিপিনবক্স বিতরণ করা হয়েছে। সোমবার দুপুরে মাধবপুর মডেল সরকারি প্রাথমিক বিদ্যালয়ের শিক্ষার্থীর হাতে আনুষ্টানিক ভাবে টিপিনবক্স তুলে দেন উপজেলা চেয়ারম্যান সৈয়দ মোহাম্মদ শাহজাহান। এ সময় উপজেলা নির্বাহী কর্মকর্তা মোহাম্মদ রাশেদুল ইসলাম, ভাইস চেয়ারম্যান আব্দুল আজিজ, উপজেলা শিক্ষা কর্মকর্তা ছিদ্দিকুর রহমান, এসএমসির সভাপতি আলাউদ্দিন আল রনি, সাবেক চেয়ারম্যান মাহবুবুর রহমান সোহাগ, আলমগীর কবির, প্রধান শিক্ষক শেখ উম্মে কুলসুম বিথীসহ শিক্ষক ও অভিভাবকরা উপস্থিত ছিলেন।